b'\n_START_ARTICLE_\nHolb\xc3\xa6k Stadion\n_START_PARAGRAPH_\nHolb\xc3\xa6k Stadion er et nyt stadion i Holb\xc3\xa6k og er en del af Holb\xc3\xa6k Sportsby, som blev indviet 21. juni 2019.                                                                                                                                                                               _NEWLINE_Det nye fodboldstadion har en kapacitet p\xc3\xa5 4.000 inkl. 300 siddepladser og er hjemmebane for Holb\xc3\xa6k Bold- og Idr\xc3\xa6tsforening (HB&I).\n_START_SECTION_\nDet gamle stadion\n_START_PARAGRAPH_\nHolb\xc3\xa6k Stadion samt tribunen blev bygget i 1948 og stadionanl\xc3\xa6gget indviet den 13. juni 1948 med flere sportsarrangementer,  _NEWLINE_herunder h\xc3\xa5ndbold og atletik samt en fodboldkamp mod Malm\xc3\xb6 BI (Malm\xc3\xb6 boll- och idrottsf\xc3\xb6rening). _NEWLINE_Tilskuerrekorden til en fodboldkamp p\xc3\xa5 Holb\xc3\xa6k Stadion blev sat i 1975, med 10.500 tilskuere til en topkamp om DM mod K\xc3\xb8ge BK. _NEWLINE_Tidligere var det dog lykkedes den 29. juli 1951 at f\xc3\xa5 plads til hele 14.000 tilskuere til en speedway-landskamp mellem Danmark og Tyskland, _NEWLINE_der blev afviklet p\xc3\xa5 cindersbanen rundt om fodboldbanen.'